**Polročná správa a vyhodnotenie plánu kontrolnej činnosti hlavnej kontrolórky za obdobie od júna do decembra 2017**

Podľa § 18f, ods. 1, písmeno e, zákona č,369/1990 Zb., o obecnom zriadení v znení neskorších zmien a doplnkov predkladám Obecnému zastupiteľstvu v Sihelnom Správu a vyhodnotenie plánu kontrolnej činnosti hlavného kontrolóra o výsledkoch kontrolnej činnosti za polrok 2017. Kontrola bola vykonávaná počas pracovného času na Obecnom úrade, v príspevkovej organizácii, materskej škôlke a školskej jedálni.

**Rozsah kontrolnej činnosti kontrolóra bol orientovaný na nasledovné oblasti:**

**Kontrola stavu záväzkov a pohľadávok obce k 30. 9. 2017 a k 31. 12. 2017**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra na obdobie od 30. 6. 2017 do 31. 12. 2017 schválený uznesením č. E/4 zo dňa 16. 6. 2017na obdobie od 30. 6. 2017 do 31. 12. 2017 predkladám správu z kontroly stavu záväzkov a pohľadávok obce.

**Termín kontroly:** október 2017 a február 2018

**Kontrolovaný objekt:** Obecný úrad Sihelné

**Kontrolované obdobie:** k 30. 9. 2017 a k 31. 12. 2017

**Cieľ kontroly:** Predmetom vykonanej administratívnej kontroly bolo preverenie stavu pohľadávok a záväzkov obce a ich vývoj ku dňu 30. 9. 2017 a k 31. 12. 2017. Obec Sihelné účtuje pohľadávky podľa zákona o účtovníctve č. 431/2002 Z. Z. v znení neskorších predpisov a v zmysle opatrenia Ministerstva financií Slovenskej republiky č. MF/16786/2007-31 znení neskorších opatrení. Evidencia a účtovanie pohľadávok je vykonávaná priebežne na ekonomickom oddelení Obecného úradu v Sihelnom na základe faktúr, zmlúv, predpisov nájomného, platobných výmerov. Úhrady pohľadávok sú priebežne sledované správcami pohľadávok a dlžníci sú upomínaní k splateniu svojho dlhu. Keďže k odstráneniu nedoplatkov nedošlo, alebo k rapídnemu zníženiu, doporučujem vypísať zoznam dlžníkov na obecnú stránku a obnoviť exekučné konanie. Pohľadávky za komunálny odpad a daňové pohľadávky podliehajú režimu podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a pri ich vymáhaní sa riadi osobitnou právnou úpravou - zákonom SNR č. 563/2009 Z.z. o správe daní a poplatkov (daňový poriadok) v znení neskorších predpisov.

**Pohľadávky k 30. 9. 2017** eviduje obec v účtovných výkazoch v celkovej sume 19 780,72 €.

- poskytnuté prevádzkové preddavky 405,32 €

- pohľadávky z daňových príjmov DzN 8 269,15 €

- ostatné pohľadávky z nedaňových príjmov 11 106,25 €

**Záväzky k 30. 9. 2017** eviduje obec v účtovných výkazoch v celkovej sume 134 696,79 €.

- dodávateľom, nevyplatené fa 2 620,72 €

- prijaté preddavky 3 904,59 €

- záväzky z nájmu 1 104,30 €

- voči zamestnancom 13 050,95 €

- zúčtovanie s orgánmi soc. poistenia 9 767,67 €

- ostatné záväzky, soc. fond, odbory 104 248,56 €

**Bankové úvery a výpomoci**

- dlhodobé 132 432,13 €

- bežné ŠFRB 7 966,56 €

**Obec k 31. 12. 2017 eviduje v účtovných výkazoch pohľadávky** - nedoplatok výberu za psa je 62 €

- ostatné pohľadávky (elektrika v januári) 2 545,17 € - pohľadávky z nedaňových príjmov 3 939,96 € + 62 € = 4 001,96 €

- pohľadávky z daňových príjmov DzN 2 608,27 €

**Záväzky**

Obec k 31.12. 2017 eviduje v účtovných výkazoch výšku záväzkov

- rezervy 780,00 €

- záväzky soc. fond 712,82 €

- dodávateľom, nevyplatené fa 9 043,47 €

- ostatné záväzky, zábezpeka, nájom, ŠFRB 67 677,43 €

- iné záväzky, DDS, stravné 31 835,84 €

- zamestnanci 14 307,01 €

- zúčtovanie s orgánmi soc. poistenia 9 499,63 €

- priame dane, voči daňovému úradu 1 798,17 €

- bankové úvery a výpomoci 138 407,05 €

záväzky celkom: 274 061,42 €

- sú to záväzky voči dodávateľom, nevyplatené faktúry, ostatné záväzky, voči zamestnancom tieto prezentujú zúčtované mzdy a sociálne náklady zamestnancov obce za mesiac december vyplatené v januári, bankové úvery

**Bankové úvery a výpomoci**

- dlhodobé 130 440,49 €

- bežné ŠFRB 7 966,56 €

Úver č. 210416 bol použitý na bočné cesty, mesačná splátka je v sume 663,88 €.

ŠFRB 1% bol použitý na zateplenie bytovky 215, mesačne sa spláca v sume 212,04 €.

ŠTRB 0% bol použitý na nadstavbu bytov v bytovke 215, mesačne sa spláca v sume 212,97 €. Splácanie úverov poskytnutých zo ŠFRB je v náväznosti na ročnú úhradu nájomného za byty realizované z úverových zdrojov tohto fondu. Podľa § 17 ods. 6, 7, 8 zákona č. 583/2004 Z.z. o rozpočtových pravidlách územnej samosprávy do celkovej sumy dlhu obce podľa odseku 7 sa nezapočítavajú záväzky z úverov poskytnutých z bývalých štátnych fondov a z úveru poskytnutého zo Štátneho fondu rozvoja bývania na výstavbu obecných nájomných bytov vo výške splátok úveru, ktorých úhrada je zahrnutá v cene ročného nájomného za obecné nájomné byty. Obecnému zastupiteľstvu bola predložená správa o kontrole dňa 9. 02. 2018.

**Kontrola došlých a vydaných faktúr v súlade s platnou legislatívou v príspevkovej organizácii k 30. 9. 2017**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2017 do 31. 12. 2017 schválený uznesením č. E/4 zo dňa 16. 6. 2017 predkladám správu z kontroly evidencie došlých a vydaných faktúr s platnou legislatívou v príspevkovej org. k 30. 9.2017.

**Termín kontroly:** október 2017

**Kontrolovaný objekt:** Príspevková org.

**Kontrola bola zrealizovaná za obdobie**: od 30. 6. 2017 do 30. 9. 2017. **Cieľom kontroly:** bolo zistiť správnosť a úplnosť dokladovania dodávateľských a odberateľských faktúr k 30. 9. 2017 **Kontrolou bolo zistené:** doručené dodávateľské faktúry za vykonané práce a služby sú doručované od dodávateľov priamo ekonómke príspevkovej org. a sú označené pečiatkou „došlo“. Všetky prijaté dodávateľské faktúry sú zaevidované do knihy došlých faktúr, vyznačí sa dátum prijatia a tiež poradové číslo z knihy došlých faktúr. Súčasne k jednotlivým faktúram je priložená „objednávka“, vyplnený „krycí list“, dátum úhrady a „platobný poukaz“, na ktorom je podpis ekonómky, štatutára, ktorý vykonal kontrolu finančnej operácie alebo jej časť. Faktúry a objednávky sú vystavené na internetovej stránke obce.Celkový počet zaevidovaných dodávateľských faktúr od 30. 6. do 30. 9. 2017 je 12 v celkovej sume 9 707,47 €. Faktúry, ktoré boli uhradené: Jakob, materiál vodomery 1 153,36 € Jakob, montáž vodomerov 2 002,60 € Bozpokol, bezpečnosť práce 45,00 € DOXX, stravné lístky 684,79 € DOXX, stravné lístky 694,67 € BORTEX, prac. oblečenie 571,03 € WURT, čistiace prostriedky 166,81 € DOXX, stravné lístky 630,69 €

WURT, kľúče, rezné kotúče 140,93 €

WURT, sekáč plochý 28,39 € Zváračka 3 589,20 €

V kontrolovanom období nebolo zistené uhradenie poplatkov z omeškania uplatnených zo strany dodávateľských subjektov za oneskorené uhradenie faktúr. Odberateľské faktúry za vykonané zemné práce, stroje, montáž vodomerov, navŕtavacích pásov, ktoré poskytuje príspevková org. Vystavujú sa na základe záznamu o prevádzke stroja, ktorý bol poskytnutý obcou a vyúčtovanie je podľa poplatkov za služby poskytované obcou Sihelné, na ktorých sa uznieslo Obecné zastupiteľstvo zo dňa 29. 1. 2016 číslom uznesenia E/6. Následne sa zasielajú vystavené faktúry odberateľom. Celkový počet zaevidovaných odberateľských faktúr k 30. 9. 2017 je 97, v celkovej sume 2 741,76 €. Nevyplatených faktúr je 12 na sumu 291,92 €. Upomienky boli zaslané. Obecnému zastupiteľstvu bola predložená správa o kontrole dňa 15. 12. 2017.

**Kontrola účtovných a pokladničných dokladov v MŠ - 2x**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2017 do 31. 12. 2017 schválený uznesením č. E/4 zo dňa 16. 6. 2017 predkladám správu z kontroly účtovných a pokladničných dokladov v MŠ – 2x

**Termín kontroly:** október 2017

**Kontrolovaný objekt:** Obecný úrad Sihelné a MŠ

**Kontrolované obdobie:** k 30. 6. a 30. 9. 2017

**Cieľ kontroly:** kontrola evidencie účtovných a pokladničných dokladov v MŠ

V kontrolovanom období boli pokladničné operácie evidované v pokladničnej knihe chronologicky s uvedením počiatočného stavu z minulých mesiacov, súpisu finančných operácií (príjmov a výdavkov za príslušný deň) obratom za príslušný deň a od začiatku účtovného obdobia a vyčíslením konečného zostatku pokladničnej hotovosti, ktorý bol k 30. 6. 2017 v sume 644,13 € a k 30. 9. 2017 v sume 455,58 €. Výber poplatkov za príspevky od zástupcov dieťaťa v MŠ boli za mesiac: júl, august neboli poplatky od rodičov a za september výška rodičovského poplatku bola 6,30 € na žiaka, celková suma bola 289,80 €. Pokladničné bločky sú k nahliadnutiu v pokladničnej evidencii MŠ. Pri náhodne kontrolovaných dokladoch boli poplatky vybraté vo výške, ktorá je určená vo všeobecnom záväznom nariadení obce Sihelné o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Sihelné č. 1/2009 a Dodatku č.1/2012. Platcom sú vystavené príjmové pokladničné doklady. Pokladňu MŠ vedenie riaditeľka. Ekonomický úsek OcÚ vedie účtovnú dokumentáciu - príjmové a výdavkové pokladničné doklady a hlavná pokladničná kniha boli vedené podľa § 4 ods. 5 zákona o účtovníctve tlačiarenským výstupným zariadením výpočtovej techniky. Každý výdavkový (VPD) a príjmový pokladničný doklad (PPD) bol očíslovaný vzostupne a priebežne zaznamenávaný v pokladničnej knihe. Obecnému zastupiteľstvu bola predložená správa o kontrole dňa 15. 12. 2017.

**Kontrola platieb za komunálny odpad a drobné stavené odpady za rok 2017**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2017 do 31. 12. 2017 schválený uznesením č. E/4 zo dňa 16. 6. 2017 predkladám návrh správy z kontroly platieb za komunálny odpad a drobné stavebné odpady za rok 2017

**Termín kontroly:** od 5. decembra 2017 do februára 2018

**Kontrolovaný objekt:** Obecný úrad Sihelné – odd. výber dane

**Kontrolované obdobie:** k 31. 12. 2017

**Cieľ kontroly:** sledovať platby a úspešnosť vymáhania poplatkov za komunálny odpad

**Kontrolou bolo zistené:** príjem obce z výberu daní a poplatku za komunálne odpady tvorí významný zdroj príjmovej časti rozpočtu obce. Nahlasovaciu povinnosť daňového subjektu oznamovať skutočnosti alebo ich zmeny podľa zákona o miestnych daniach si robia naši občania v malej miere, aj keď sú k tomu vyzývaní vyhlásením v miestnom rozhlase v mesiaci január. Správca dane neupomienkoval neplatičov za rok 2017, upomienky sú vypísané, rozposlané na začiatku roka 2018. Neplatičov správca dane nevymáha exekučným konaním, preto doporučujem opakovať upomínanie aj za minulé obdobia a zverejniť neplatičov na internetovej stránke obce. K nahliadnutiu neplatičov sú v prílohe. Sankcie, pokuty a penále za neplnenie daňových povinností, prípadne za ich oneskorené plnenie sa v obci nedávajú.

**Informácie o plnení príjmov v oblasti komunálneho odpadu:**

Termín dodržiavania daňových priznaní a vzniku daňových povinností a nahlásenia poplatkovej povinnosti je splnená. Poplatok vyrubuje obec každoročne rozhodnutím na celé zdaňovacie obdobie. Vyrubený poplatok u fyzických osôb je splatný nasledovne: ak ročná výška poplatku nepresahuje viac ako 33,00 eura, splatnosť je do 30. apríla, ak presahuje viac ako 33,00 eur, platnosť je v dvoch splátkach, a to do 30. apríla a druhá do 31. augusta 2017. Platby za odpad sa inkasujú prostredníctvom SIPO, taktiež je možné platiť v  hotovosti do pokladne obce, alebo bezhotovostným prevodom na účet obce. Obec určuje sadzbu poplatku podľa VZN 1/2014 o miestnom poplatku za komunálne odpady a drobné stavebné odpady na území obce Sihelné pre poplatníka – fyzickú osobu 0,034 eur/osoba/deň. Výška poplatku sa určí ako súčin sadzby, počtu osôb a počtu kalendárnych dní, za ktoré sa určuje poplatok. Výpočet je nasledovný podľa vzorca 0,034 x (osoba) x 365 dní = 12,41 €.

**Výber v hotovosti do pokladne obce za rok 2017 a odvedené na účet obce.**

31. 1. 136,87 €

30. 6. 141,38 €

31. 8. 79,10 €

30. 9. 109,40 €

31. 10. 12,41 €

30. 11. 197,31 €

29. 12. 340,08 €

Celkom: **1 016,55 €**

**Výber cez SIPO**

Predpis na výber komunálneho odpadu je pri 778 daňovníkov v sume 14 011,41 €

**Výber prvej splátky k 30. 4.** je pri 524 daňovníkoch výber len od 442 daňovníkoch v sume 11 940,38 €. Nezrealizované platby k upomínaniu 82 daňovníkoch v sume 2 071,03 € z toho dňa 2. 6. bolo zrealizovaných 34 daňovníkov v sume 963,36 €. Doposlané platby 1 daňovník v sume 24,82 €. Nezaplatili 47 daňovníkov.

**Výber druhej splátky k 31. 8.** je pri 370 daňovníkoch výber je len od 322 daňovníkoch v sume 9 828,25 €. Nezrealizované platby k upomínaniu 48 daňovníkoch v sume 1 385,11 €. Prvé upomienkové konanie bolo v mesiaci september. Zaplatilo 21 daňovníkov v sume 611,12 €. Nedoplatok bol pri 27 daňovníkoch.

Celková suma výberu za rok 2017 **25 917,11 €**

Výber nedoplatku za rok 2016 379,50 €

Výber nedoplatku za rok 2014 58,94 €

Výber za minulé roky 29,47 €

**Vývoj nedoplatkov v € za komunálny odpad od roku 2014 do 2017 je nasledovný**

**Rok Predpis Výška úhrady Nedoplatok celkom**

2014 26 473,47 € 26 454,34 € 3 921,09 €

2015 26 447,35 € 27 484,97 € 2 927,47 € 2016 26 785,83 € 26 159,52 € 3 575,78 €

2017 26 815,20 € 25 917,11 € 3 939,96 €

V týchto nedoplatkoch sú zahrnuté aj nedoplatky z minulých rokov a za rok 2015 v sume 2 578,80 €. Za rok 2016 je to v sume 931,46 a za rok 2017 v sume 898,09 €.

**Náklady spojené s vývozom odpadu za rok 2017**

Technické služby v NO (uloženie na skládku v Zubrohlave) 13 908,00 €

Rabčan – obecné služby (vývoz odpadu, doprava) 11 575,00 €

Technické služby Ružomberok a. s. (vývoz odpadu za budovou CZŠ) 3 206,20 €

Náklady spojené s odvozom do Ružomberka – firma Jagelka 1 422,72 €

Príspevok na recikláciu odpadu podľa počtu obyvateľov (elektroodpad, zber plastov...)

je v sume 5 680 €.

**Právne predpisy súvisiace s predmetom vykonávanej kontroly**

- VZN 1/2014 o miestnom poplatku za komunálne odpady a drobné stavebné odpady na území obce Sihelné

- Doplnok č. 1/2015 k všeobecnému záväznému nariadeniu Obce Sihelné č. 1/2014 o miestnych daniach a o miestnom poplatku za komunálne odpady a drobné stavebné odpady na území obce Sihelné

- VZN 1/2016 o nakladaní s komunálnymi odpadmi a s drobnými stavebnými odpadmi na území obce Sihelné

- zákon č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v z. n. p.

- zákon č. 79/2015 Z. z. o odpadoch v z. n. p.

Obecnému zastupiteľstvu bol predložený návrh správy z kontroly platieb za komunálny odpad a drobné stavené odpady za rok 2017 dňa 9. 2. 2018.

**Spracovanie štvrťročného prehľadu financií - 2x**

bolo predložené Obecnému zastupiteľstvu dňa 15. 12. 2017 a 9. 2. 2018

**Stav vybavovania sťažností a petícií za 2. polrok 2017**

Podľa Zákona č. 9/2010 Z.z. o sťažnostiach bola doručená do centrálnej evidencie (podateľne) za obdobie od júna do decembra 2017 jedna písomná sťažnosť emailom na obecnú stránku obce a jedna písomná sťažnosť na Obecný úrad. Sťažnosť elektronickou formou napísala rodina Lašťáková zo dňa 11. 9. 2017, vo veci prenájmu schátraného KD, nespolupráca so zamestnancami na OcÚ. Starosta obce prešetril sťažnosť, KD je schátraný a rodina bola upovedomená pred prebratím, že je v takom stave. Zamestnankyňa, ktorá mala na starosti evidenciu a vyúčtovanie bola v tom čase práce neschopná, bola zastupovaná. Písomná sťažnosť zo dňa 2. 10. 2017 bola od p. Ľudmovej, ktorá poslala žiadosť o úpravu prístupovej cesty, osvetlenie prístupovej cesty a odvoz komunálneho domového odpadu, ktorej na sťažnosť nedostala žiadnu odpoveď. Dňa 8. 11. 2017 bola podaná sťažnosť, na ktorú obec Sihelné odpovedala dňa 21. 11. 2017. Sťažnosť bola prejednávaná na najbližšom zasadaní obecného zastupiteľstva dňa 15. 12. 2017, kde OZ neschvaľuje žiadosť o osvetlenie a úpravu prístupovej cesty k rodinnému domu č. 150 uznesením č. F/3, prístupová cesta k rodinnému domu je priebežne navážaná a na smeti je tam pristavený kontajner. Podnety vybavovania sťažnosti neboli na hlavného kontrolóra obce Sihelné.

**Vypracovanie odborného stanoviska k prvej úprave programového rozpočtu Obce Sihelné** bolo predložené Obecnému zastupiteľstvu 22. 9. 2017

**Vypracovanie odborného stanoviska k prvej úprave rozpočtu príspevkovej organizácie** bolo predložené Obecnému zastupiteľstvu dňa 22. 9. 2017

**Vypracovanie odborného stanoviska k druhej úprave programového rozpočtu Obce Sihelné** bolo predložené Obecnému zastupiteľstvu 15. 12. 2017

**Vypracovanie odborného stanoviska k druhej úprave rozpočtu príspevkovej organizácie** bolo predložené Obecnému zastupiteľstvu dňa 15. 12. 2017

**Vypracovanie odborného stanoviska k návrhu viacročného programového rozpočtu príspevkovej organizácie na roky 2018-2020** bolo predložené Obecnému zastupiteľstvu 15. 12. 2017

**Vypracovanie odborného stanoviska k návrhu viacročného programového rozpočtu obce Sihelné na roky 2018-2020** bolo predložené Obecnému zastupiteľstvu 15. 12. 2017

**Polročná správa a vyhodnotenie plánu kontrolnej činnosti za obdobie od januára do júna 2017** bola predložená Obecnému zastupiteľstvu dňa 22. 9. 2017

**Vypracovanie návrhu plánu kontrolnej činnosti na I. polrok 2017** bolo predložené Obecnému zastupiteľstvu dňa 15. 12. 2017

**Plán ostatnej činnosti**  **Za polrok 2016 boli vytvorené v obci tieto predpisy:**

VZN č. 1/2017 o zabezpečení odvádzania odpadovej vody verejnou kanalizáciou v k. ú. obce Sihelné v mieste, kde je verejná kanalizácia vybudovaná

Smernica 1/2017 upravujúca postup verejného obstarávateľa obce Sihelné pri zadávaní zákaziek na dodanie tovaru, zákaziek na uskutočnenie stavebných prác, zákaziek na poskytnutie služieb a súťaže návrhov

**Kontrola plnenia uznesení Obecného zastupiteľstva** Kontrola plnenia uznesení Obecného zastupiteľstva prijatých od júna do decembra je vždy pred každým zastupiteľstvom hneď po zahájení.

V Sihelnom dňa 19. 2. 2018

Bc. Anna Luscoňová hlavný kontrolór